Mestská časť Bratislava – Nové Mesto

Materiál na rokovanie
Miestneho zastupiteľstva
dňa 16.06.2015

Návrh 
na vyhlásenie verejnej obchodnej súťaže
na prenájom nebytových priestorov na Jeséniovej ul. č. 43 v Bratislave

Predkladá:						       Materiál obsahuje:
Mgr. Ing. Ľubomír Baník				       1. Návrh uznesenia
prednosta Miestneho úradu				       2. Dôvodovú správu
mestskej časti Bratislava - 				       3. Podmienky OVS
Nové Mesto						       4. Znalecký posudok

                                                                                	       

Spracovateľ:						       
Mgr. Marianna Moravcová Tomčíková	
vedúca odd. právneho, podnikateľských činností, evidencie súpisných čísiel a správy pozemkov Miestneho úradu mestskej časti Bratislava – Nové Mesto 	

Máj 2015
Návrh uznesenia

Miestne zastupiteľstvo mestskej časti Bratislava – Nové Mesto

vyhlasuje

v súlade s ust. § 281 až 288 zákona č. 513/1991 Zb. Obchodného zákonníka, s ust. § 9a ods. 1 písm. a) zákona č. 138/1991 Zb. o majetku obcí, so Zásadami hospodárenia a nakladania s majetkom Mestskej časti Bratislava - Nové Mesto a s majetkom zvereným jej do správy hlavným mestom SR Bratislavou a so zásadami prenajímania stavieb, nebytových priestorov a pozemkov vo vlastníctve Mestskej časti Bratislava – Nové Mesto a zvereným jej do správy hlavným mestom SR Bratislavou 

obchodnú verejnú súťaž

na predloženie najvhodnejšieho návrhu na uzatvorenie Nájomnej zmluvy na prenájom nebytového priestoru č. 12-901 s celkovou rozlohou 172 m2, nachádzajúceho sa na Jeséniovej ul. č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súpisné číslo: 2315 na parc. registra „C“ č.  6742/1 o výmere 411 m2, vo vlastníctve Hlavného Mesta SR Bratislavy a v správe Mestskej časti Bratislava – Nové Mesto

a)  bez pripomienok

b)  s pripomienkami

Dôvodová správa

Nakoľko predmetný nebytový priestor nachádzajúci sa na Jeséniovej ul. č. 43 v Bratislave je už dlhšiu dobu neprenajatý a tento bol zrekonštruovaný predchádzajúcou nájomníčkou, pričom Mestská časť Bratislava – Nové Mesto, prostredníctvom dohody o urovnaní po ukončení nájmu uhradila časť uvedenej rekonštrukcie, opätovne predkladáme Miestnemu zastupiteľstvu návrh na vyhlásenie verejnej obchodnej súťaže za účelom transparentného prenajatia a hospodárneho využívania týchto nebytových priestorov, a to za minimálnu cenu určenú predloženým znaleckým posudkom vo výške 15.800,- € ročne s tým, že predmetom verejnej obchodnej súťaže bude súťaženie o cenu nájmu s tým, kto ponúkne vyššie nájomné nad cenu stanovenú znaleckým posudkom. 

MESTSKÁ ČASŤ BRATISLAVA - NOVÉ MESTO

v zastúpení
starostu mestskej časti Bratislava – Nové Mesto 
Mgr. Rudolfa Kusého

v zmysle ustanovení § 281 až 288 zákona č. 513/1991 Zb. Obchodného zákonníka,  ust. § 9a ods. 1 písm. a) zákona č. 138/1991 Zb. o majetku obcí, v súlade so Zásadami hospodárenia a nakladania s majetkom Mestskej časti Bratislava - Nové Mesto a s majetkom zvereným jej do správy hlavným mestom SR Bratislavou, v súlade so zásadami prenajímania stavieb, nebytových priestorov a pozemkov vo vlastníctve Mestskej časti Bratislava – Nové Mesto a zvereným jej do správy hlavným mestom SR Bratislavou a v súlade s Uznesením Miestneho zastupiteľstva mestskej časti Bratislava – Nové Mesto č. ............. zo dňa 16.06.2015 

v y h l a s u j e

Obchodnú verejnú súťaž 

na predloženie najvhodnejšieho návrhu na uzatvorenie Nájomnej zmluvy na prenájom nebytového priestoru č. 12-901 s celkovou rozlohou 172 m2, nachádzajúceho sa na Jeséniovej ul. č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súpisné číslo: 2315 na parc. registra „C“ č.  6742/1 o výmere 411 m2, vo vlastníctve Hlavného Mesta SR Bratislavy a v správe Mestskej časti Bratislava – Nové Mesto (ďalej v texte ako „OVS“)

Súťažné podmienky OVS je možné:

1.	obdržať na adrese: 	Miestneho úradu mestskej časti Bratislava – Nové Mesto    
Junácka č. 1, 832 91 Bratislava
III. poschodie č. dverí 313 – oddelenie právne, podnikateľských činností, evidencie súpisných čísiel a správy pozemkov

alebo

2.	je možné si ich stiahnuť na webovej stránke mestskej časti Bratislava – Nové Mesto: www.banm.sk

Súťažné podmienky OVS:

1.	Vyhlasovateľ (ďalej v texte ako „vyhlasovateľ, resp. prenajímateľ“): 
	Mestská časť Bratislava – Nové Mesto 
sídlo: Junácka 1, 832 91 Bratislava
IČO: 00 603 317

Kontaktná osoba vyhlasovateľa: 
a)	právna časť - Mgr. Marianna Moravcová Tomčíková – 02/49253-133,-152 pravne.moravcov@banm.sk, pravne.vrablova@banm.sk, Miestny úrad mestskej časti Bratislava – Nové Mesto Junácka 1 Bratislava, oddelenie právne, podnikateľských činností, evidencie súpisných čísiel a správy pozemkov, č. dv. 313 a 305 
b)	Dagmar Faktorová – 02/49253-256, sbanp.faktorova@banm.sk, Miestny úrad mestskej časti Bratislava – Nové Mesto Junácka 1 Bratislava, oddelenie vnútornej správy, správy bytov a nebytových priestorov, č. dv. 722

2. 	Predmet OVS / predmet nájmu:
Nebytový priestor č. 12-901 s celkovou rozlohou 172 m2, nachádzajúci sa na Jeséniovej ul. č. 43 v Bratislave na 1. nadzemnom podlaží bytového domu, vedený v k.ú. Nové Mesto na LV č. 4716, súpisné číslo: 2315 na parc. registra „C“ č.  6742/1 o výmere 411 m2, vo vlastníctve Hlavného Mesta SR Bratislavy a v správe Mestskej časti Bratislava – Nové Mesto (ďalej v texte ako „nebytový priestor, resp. predmet nájmu“).

3. 	Účel nájmu:
Kancelárske / administratívne priestory, prípadne poskytovanie služieb alebo prevádzkovanie obchodu.

4. 	Výška nájmu bez zálohových úhrad za služby spojené s nájmom:
Minimálna výška nájomného 15.800,- € ročne za celý nebytový priestor a viac podľa najvyššieho návrhu zo strany navrhovateľov   

5. 	Doba nájmu: 
Nájomná zmluva bude uzatvorená na dobu určitú – minimálne 5 rokov.

6. 	Podmienky prenájmu (ostatný obsah zamýšľanej zmluvy):
a)	Nájomca bude riadne, včas a v plnej výške uhrádzať prenajímateľovi: 
● 	dohodnuté  nájomné v zmysle svojho návrhu 
● 	zálohové úhrady za služby spojené s nájmom (ústredné kúrenie, studená voda, upratovanie, zrážková voda, zimná údržba) v zmysle výpočtového listu prenajímateľa, 
; a to (nájomné aj zálohové úhrady za služby spojené s nájmom) štvrťročne vopred, najneskôr však v lehote do 5. dňa prvého mesiaca daného štvrťroka, pričom pomernú časť prvého nájomného a zálohových úhrad za služby spojené s nájmom uhradí nájomca prenajímateľovi v lehote 10 dní odo dňa účinnosti Nájomnej zmluvy;
● prípadné vyúčtovania zálohových úhrad za služby spojené s nájmom na základe oznámenia doručeného zo strany prenajímateľa s lehotou splatnosti úhrady do 30 dní odo dňa jeho doručenia nájomcovi. 
b)	Prenajímateľ si vyhradzuje právo jednostranného zvýšenia nájomného formou písomného oznámenia o zvýšení nájomného v závislosti od úrovne inflácie jedenkrát ročne. Nájomné platné k 31.decembru bežného roka sa zvýši o mieru inflácie oficiálne vyhlásenú Štatistickým úradom SR, a to od 01.januára nasledujúceho roka;
c)	Nájomca je povinný nebytový priestor užívať výlučne na dohodnutý účel predložený z jeho strany v ponuke do verejnej obchodnej súťaže a pre vlastné potreby. Porušenie tohto ustanovenia sa bude považovať za podstatné porušenie nájomnej zmluvy;
d)	Nájomca je povinný predmet nájmu na svoje náklady udržiavať v stave spôsobilom na dohovorené užívanie a účel;
e)	Nájomca je povinný uhrádzať náklady spojené s obvyklým udržiavaním, vykonávať bežnú údržbu ako aj opravy. Ak sa nájomca nepostará o včasné vykonanie opráv a bežnej údržby, má prenajímateľ právo tak urobiť sám alebo prostredníctvom inej poverenej osoby a požadovať od nájomcu náhradu primerane a účelne vynaložených nákladov;
f)	Nájomca je povinný nebytový priestor a jeho okolie udržiavať v čistote a poriadku; 
g)	Nájomca nie je oprávnený prenechať nebytový priestor do podnájmu, alebo výpožičky, tretím osobám. Porušenie tohto ustanovenia sa bude považovať za podstatné porušenie nájomnej zmluvy;
h)	Nájomca nie je oprávnený vykonávať na nebytovom priestore akékoľvek stavebné úpravy bez súhlasu prenajímateľa. Porušenie tohto ustanovenia sa bude považovať za podstatné porušenie nájomnej zmluvy;
i)	Akékoľvek stavebné úpravy, ktoré vykoná na nebytovom priestore nájomca, so súhlasom prenajímateľa (a to aj vrátane pevne zabudovateľných súčastí), prípadne akékoľvek iné investície zo strany nájomcu do nebytového priestoru, po predchádzajúcom písomnom súhlase prenajímateľa, sa stanú majetkom prenajímateľa po ich zabudovaní / investovaní, a to bez nároku na ich úhradu, na základe výslovného súhlasu nájomcu, ktorý je deklarovaný podpisom nájomnej zmluvy. Nájomca bude znášať všetky náklady vyplývajúce zo zmien na nebytovom priestore, o ktoré požiadal, ako aj všetky výdavky na povolenie takýchto zmien a nebude v prípade takéhoto súhlasu, po ukončení nájmu, požadovať žiadnu protihodnotu toho, o čo sa hodnota nebytového priestoru zvýšila, čo potvrdí svojim výslovným súhlasom, podpisom na nájomnej zmluve;
j)	Nájomca je povinný samostatne zabezpečiť všetky povinnosti v oblasti požiarnej ochrany, ako aj bezpečnosti a ochrany zdravia pri práci v zmysle platných právnych predpisov, na vlastné náklady, pričom v plnom rozsahu zodpovedá za všetky vzniknuté škody, a to aj voči tretím osobám. Porušenie tohto ustanovenia sa bude považovať za podstatné porušenie nájomnej zmluvy;
k)	Nájomca je povinný vykonávať pravidelné kontroly a revízie svojich elektrických spotrebičov a zariadení nainštalovaných a používaných v nebytovom priestore v zmysle platných právnych predpisov a STN v stanovených termínoch. Nájomca je povinný na základe požiadavky povereného pracovníka prenajímateľa predložiť zápis alebo kópiu zápisu z týchto kontrol, odborných prehliadok a odborných skúšok  alebo revízií;
l)	Nájomca sa zaväzuje v plnom rozsahu bezodkladne uhradiť všetky vzniknuté škody na nebytovom priestore, resp. ich odstrániť, ak je to možné, a to nie len tie, ktoré spôsobil sám, ale aj akékoľvek tretie osoby. Ak sa tak nestane, má prenajímateľ právo škody odstrániť a požadovať od nájomcu náhradu účelne a preukázateľne vynaložených nákladov;
m)	Nájomca rovnako ako podľa predchádzajúceho písm. l) zodpovedá aj za škody vyvolané v dôsledku nesprávneho alebo neoprávneného použitia spoločných priestorov bytového domu, ako aj technologických zariadení a častí nachádzajúcich sa v/na spoločných priestoroch bytového domu alebo nebytovom priestore, akými sú najmä inštalácie určené na dodávky vody, ako kanalizácia, na osvetlenie, na dodávku elektrickej energie, kúrenia a sanitárne inštalácie, a to nielen nájomcom, ale aj tretími osobami, ktorým umožnil do nebytového priestoru, resp. bytového domu vstup.
n)	Nájomca sa zaväzuje sprístupniť nebytový priestor prenajímateľovi za účelom uskutočňovania kontrol v nebytovom priestore, bezodkladne na požiadanie prenajímateľa. Pre prípad akejkoľvek hroziacej škody, pričom postačí aj podozrenie, bude mať prenajímateľ právo vstupu do nebytového priestoru. Za týmto účelom bude mať prenajímateľ jedno vyhotovenie kľúčov, ktoré budú uložené v zapečatenej obálke u prenajímateľa;
o)	V prípade akéhokoľvek porušenia nájomnej zmluvy je nájomca povinný uhradiť prenajímateľovi zmluvnú pokutu vo výške 500,- € za každé jednotlivé porušenie. Týmto nie je dotknuté právo prenajímateľa na náhradu škody;
p)	Prenajímateľ je oprávnený po dobu trvania nájmu vykonávať stavebné zásahy a stavebné úpravy nebytového priestoru nevyhnutné pre riadnu údržbu, prevádzku a využitie nebytového priestoru, ako aj všetky stavebné zásahy a stavebné úpravy nevyhnutné pre zabránenie vzniku škôd alebo pre odstránenie týchto škôd, o čom vopred upovedomí nájomcu;
q)	Nájomca nie je oprávnený postúpiť akékoľvek pohľadávky voči prenajímateľovi na tretiu osobu pod sankciou neplatnosti takéhoto právneho úkonu;
r)	Prenajímateľ, ako aj nájomca sú oprávnení nájomnú zmluvu vypovedať z dôvodov uvedených v ust. § 9 zákona č. 116/1990 Zb. o nájme a podnájme nebytových priestorov s výpovednou lehotou 3 mesiacov, s výnimkou prípadu, ak je nájomca viac ako 1 mesiac v omeškaní s platením nájomného, zálohových úhrad za služby spojené s nájmom a ich prípadných vyúčtovaní, kedy je výpovedná lehota 1 mesiac. Výpovedná lehota začína plynúť prvým dňom mesiaca nasledujúceho po doručení výpovede;
s)	Prenajímateľ ako aj nájomca sú oprávnení od nájomnej zmluvy okamžite odstúpiť jednostranným právnym úkonom podľa ust. § 679 Občianskeho zákonníka v znení neskorších predpisov. Prenajímateľ je oprávnený od Nájomnej zmluvy odstúpiť aj v prípade, ak nájomca podstatným spôsobom poruší nájomnú zmluvu v zmysle tejto zmluvy. Prenajímateľ je taktiež oprávnený od nájomnej zmluvy odstúpiť v prípade, ak zistí, že nájomca má nedoplatky voči prenajímateľovi (nielen v súvislosti s nájomnou zmluvou), sociálnej poisťovni, zdravotným poisťovniam, daňovému úradu v mieste sídla, resp. mieste podnikania, resp. voči iným tretím osobám, z ktorých je možné vyvodiť záver o finančnej nespoľahlivosti, platobnej neschopnosti, resp. iných závažných skutočnostiach, na základe ktorých možno mať pochybnosti o schopnosti nájomcu splniť záväzky vyplývajúce z nájomnej zmluvy;
t)	Skončením nájomnej zmluvy nie je dotknutá povinnosť nájomcu zaplatiť pomernú časť nájomného, úhrad za služby spojené s nájmom a ich prípadné vyúčtovanie, ako aj právo prenajímateľa na náhradu škody, prípadne zmluvnej pokuty, či úrokov z omeškania;
u)	Nájomca sa zaväzuje vrátiť nebytový priestor prenajímateľovi ku dňu skončenia nájmu, v stave, v akom ho prevzal, s prihliadnutím na obvyklé opotrebenie a vyprataný;
v)	Ak nájomca nebude v zmysle dohodnutých ustanovení nájomnej zmluvy riadne a včas platiť nájomné a zálohové úhrady za služby spojené s nájmom, dáva svoj výslovný súhlas k tomu, aby si prenajímateľ po uplynutí výpovednej lehoty bez súdneho rozhodnutia prenajatý nebytový priestor sprístupnil, a veci nachádzajúce sa v ňom uskladnil na náklady nájomcu po dobu 2 mesiacov vo svojich skladových priestoroch. V prípade, že si nájomca veci v tejto lehote nevyzdvihne, dáva svoj výslovný súhlas k tomu, aby prenajímateľ uskladnené veci zlikvidoval bez nároku nájomcu na akúkoľvek náhradu. Prípadné škody prenajímateľa vzniknuté z titulu uskladnenia, resp. likvidácie vecí znáša v plnom rozsahu nájomca, čo berie podpisom nájomnej zmluvy na vedomie;
w)	Nájomca dáva tiež prenajímateľovi svoj výslovný súhlas k tomu, aby si bez súdneho rozhodnutia sprístupnil nebytový priestor v prípade akéhokoľvek spôsobu skončenia nájmu, ak nájomca nebytový priestor dobrovoľne neodovzdá prenajímateľovi v stanovenej lehote; a aby prenajímateľ postupoval ďalej v súlade s bodom v) týchto podmienok.   

7. 	Termín obhliadky:
Záujemcovia sa môžu zúčastniť na obhliadke predmetu nájmu na základe vopred telefonicky dojednaných termínov s p. Dagmar Faktorovou. 

8.  	Podmienky účasti v OVS:

OVS sa môžu zúčastniť záujemcovia - fyzické osoby – živnostníci a právnické osoby (ďalej len „navrhovatelia“), ktorí predložia pri podaní návrhu Nájomnej zmluvy vyhlasovateľovi nasledovné:

a)	● návrh Nájomnej zmluvy v zmysle a plne v súlade s podmienkami prenájmu (ostatným obsahom zamýšľanej Nájomnej zmluvy);
b)	navrhovatelia, ktorí sú právnickými osobami, priložia k záväznému návrhu Nájomnej zmluvy do obálky ● aktuálny výpis z registra, v ktorom sú registrovaní, nie starší ako jeden mesiac. Fyzické osoby podnikatelia priložia k záväznému súťažnému návrhu ● aktuálny výpis zo živnostenského registra nie starší ako jeden mesiac. Na súťažný návrh, pri ktorom nebude priložený vyššie uvedený doklad nebude súťažná komisia prihliadať a vylúči ho zo súťaže;
c)	navrhovatelia zároveň predložia k záväznému návrhu Nájomnej zmluvy ● čestné prehlásenia o neexistujúcich záväzkoch voči vyhlasovateľovi, Hlavnému mestu SR Bratislave, voči Sociálnej poisťovni, zdravotným poisťovniam a Daňovému úradu v mieste sídla, resp. mieste podnikania. Navrhovateľ, ani akýkoľvek iný subjekt s personálnym, príp. majetkovým prepojením na navrhovateľa, nesmie mať nevyrovnané záväzky po lehote splatnosti voči Mestskej časti Bratislava – Nové Mesto, čo navrhovateľ preukazuje ● čestným vyhlásením podpísaným oprávnenou osobou navrhovateľa. 
d)	navrhovatelia predložia ● čestné vyhlásenie o finančnej spoľahlivosti a platobnej schopnosti
e)	● potvrdenie miestne a vecne príslušného súdu o tom, že voči navrhovateľovi nie je vedené konkurzné, resp. vyrovnacie konanie,
f)	navrhovatelia predložia svoj ● návrh na výšku nájomného / rok za celý predmet nájmu nad 15.800,- € ročne za celý predmet nájmu (súťažný návrh), ako aj účel využívania predmetu nájmu, zapracované aj do návrhu Nájomnej zmluvy,. 

V súlade s ustanovením § 284 Obchodného zákonníka bude do OVS zahrnutý len ten návrh, ktorého obsah zodpovedá uverejneným súťažným podmienkam OVS, t.j. ktorý bude spĺňať podmienky prenájmu (ostatného obsahu zamýšľanej Nájomnej zmluvy) a ktorý bude spĺňať podmienky účasti v OVS!

9. 	Kritéria hodnotenia súťažných návrhov:
Kritériom pre vyhodnotenie súťažných návrhov je najvyššia ponúknutá výška ročného nájomného.
			            
10. 	Spôsob podávania návrhov a lehota na podávanie súťažných návrhov:
Návrh vypracovaný v slovenskom jazyku spolu s prílohami (podmienky účasti v OVS) je potrebné doručiť (nie len odoslať) poštou alebo podať osobne do podateľne Miestneho úradu Mestskej časti Bratislava – Nové  Mesto v  termíne do 31.07.2015 do 11.30 hod. v zalepenej obálke s výrazným označením  

„OBCHODNÁ VEREJNÁ SÚŤAŽ – Jeséniova 43   
-  NEOTVÁRAŤ  !“
Adresa pre doručovanie návrhov:  	Miestny úrad mestskej časti Bratislava – Nové 
Mesto
Junácka č. 1
		    			832 91 Bratislava

-	Rozhodujúci je dátum a čas prijatia ponuky uvedenej na prezenčnej pečiatke podateľne Miestneho úradu mestskej časti Bratislava – Nové Mesto.
- 	Návrhy podané po vyššie uvedenom termíne a čase nebudú zaradené do OVS.
- 	Súťažné návrhy nemôžu navrhovatelia po podaní nijako meniť, ani dopĺňať. Návrhy nie je možné odvolať zo strany navrhovateľov už po ich predložení vyhlasovateľovi. Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá týmto súťažným podmienkam. Takéto návrhy súťažná komisia odmietne.
-	Vyhlasovateľ nenahrádza navrhovateľom náklady, ktoré im vznikli v súvislosti s účasťou v OVS.
-	Navrhovatelia zaslaním svojho návrhu do OVS súhlasia so spracovaním svojim osobných údajov v informačných systémoch vyhlasovateľa v súlade so zákonom č. 122/2013 Z.z. o ochrane osobných údajov a zároveň súhlasia so zverejnením svojho obchodného mena, sídla/miesta podnikania, IČO a výšku ich ponuky na webovej stránke vyhlasovateľa, úradných a informačných tabuliach vyhlasovateľa a v regionálnej tlači za účelom informovania verejnosti o úspešnosti/neúspešnosti ich ponuky vo verejnej obchodnej súťaži vyhlasovateľa.

11. 	Vyhlásenie výsledkov OVS, lehota na uzavretie Nájomnej zmluvy:

a)	Starosta vyhlasovateľa, do 15 dní po uplynutí lehoty na podávanie súťažných návrhov, vymenuje /avšak len v prípade doručenia aspoň jedného súťažného návrhu/, komisiu, ktorá zasadne, v lehote 15 dní odo dňa jej menovania. Komisia posúdi súťažné návrhy z hľadiska dodržania podmienok účasti v OVS, ako aj z hľadiska kritérií hodnotenia súťažných návrhov a odporučí navrhovateľa, ktorý bude v OVS vybraný ako úspešný s najvhodnejším návrhom, resp. neodporučí nikoho, v prípade, ak žiaden z navrhovateľov nesplní podmienky účasti v OVS.
b)	Konečné výsledky OVS, v prípade, ak sa do OVS neprihlási žiadny navrhovateľ so svojim súťažným návrhom, sa nezverejňujú. 
c)	Konečné výsledky OVS, v prípade ak komisia neodporučí žiadneho z navrhovateľov, budú zverejnené najneskôr do 15 dní odo dňa zasadnutia príslušnej komisie, na internetovej stránke www.banm.sk a na úradných tabuliach vyhlasovateľa; v tejto lehote budú v tomto prípade písomne upovedomení všetci neúspešní navrhovatelia. 
d)	V prípade, ak komisia odporučí a vyberie najvhodnejšieho úspešného navrhovateľa, tento výber podlieha schváleniu Miestnym zastupiteľstvom vyhlasovateľa, a to na najbližšom možnom zasadnutí Miestneho zastupiteľstva vyhlasovateľa. V prípade, ak výber najvhodnejšieho navrhovateľa vybraného a odporučeného komisiou, Miestne zastupiteľstvo vyhlasovateľa neschváli, nebude možné s ním uzatvoriť nájomnú zmluvu, o čom bude navrhovateľ upovedomený v lehote 15 dní odo dňa zasadnutia Miestneho zastupiteľstva vyhlasovateľa, v rovnakej lehote budú o uvedenom upovedomení aj ostatní ďalší v poradí úspešní navrhovatelia a neúspešní navrhovatelia; uvedené bude zverejnené na internetovej stránke www.banm.sk a na úradných tabuliach Miestneho úradu vyhlasovateľa. V tomto prípade má vyhlasovateľ právo vyzvať na rokovanie o návrhu na uzavretie nájomnej zmluvy ďalšieho úspešného navrhovateľa v poradí vyhodnotených výsledkov OVS.
e)	Navrhovateľ, ktorý bol v OVS vybraný ako najvhodnejší úspešný, t.j. bol odporučený komisiou ako prvý v poradí a následne aj schválený Miestnym zastupiteľstvom vyhlasovateľa, bude tento písomne upovedomený o tejto skutočnosti najneskôr v lehote 15 dní odo dňa zasadnutia Miestneho zastupiteľstva vyhlasovateľa; v rovnakej lehote budú zverejnené tieto výsledky OVS o úspešnosti navrhovateľa aj na internetovej stránke www.banm.sk a na úradných tabuliach vyhlasovateľa. Ostatní ďalší v poradí úspešní navrhovatelia a tí ktorí neboli v OVS úspešní, budú o tejto skutočnosti, v tomto prípade, písomne upovedomení v rovnakej lehote.
f)	S navrhovateľom, ktorý bol v OVS úspešný a bol schválený Miestnym zastupiteľstvom vyhlasovateľa, bude do 60 dní od tohto schválenia Miestnym zastupiteľstvom vyhlasovateľa uzatvorená nájomná zmluva. 
g)	V prípade, ak v uvedenej lehote vybraný najvhodnejší úspešný navrhovateľ OVS neuzavrie s vyhlasovateľom nájomnú zmluvu z akýchkoľvek dôvodov spočívajúcich na jeho strane, má vyhlasovateľ právo vyzvať na rokovanie o návrhu na uzavretie Nájomnej zmluvy ďalšieho úspešného navrhovateľa v poradí vyhodnotených výsledkov OVS; vyhlasovateľ zverejní túto informáciu v lehote 15 dní od uplynutia vyššie uvedenej lehoty na podpísanie nájomnej zmluvy, na internetovej stránke www.banm.sk a na úradných tabuliach vyhlasovateľa.
h)	V prípade, ak vybraný úspešný navrhovateľ súťaže odstúpi od už uzatvorenej nájomnej zmluvy, vyhlasovateľ má právo /nie povinnosť/ vyzvať na uzavretie nájomnej zmluvy ďalšieho úspešného navrhovateľa v poradí vyhodnotených výsledkov súťaže; v prípade, ak vyhlasovateľ využije toto právo, zverejní túto informáciu v lehote 15 dní odo dňa odstúpenia, na internetovej stránke www.banm.sk a na úradných tabuliach vyhlasovateľa.

12. 	Výhrada zmeny podmienok obchodnej verejnej súťaže, ako aj zrušenia obchodnej verejnej súťaže:

a)	Vyhlasovateľ si vyhradzuje právo kedykoľvek, t.j. až do uzavretia nájomnej zmluvy meniť podmienky OVS, ako aj zrušiť OVS. O zrušení OVS, resp. o zmene jej podmienok, budú všetci navrhovatelia, ktorí už podali návrhy, písomne upovedomení. V prípade zmeny podmienok alebo zrušenia OVS budú tieto skutočnosti uverejnené spôsobom akým boli vyhlásené  podmienky OVS.
b)	Vyhlasovateľ si vyhradzuje právo v súlade s ustanovením § 287 ods. 2  Obchodného zákonníka odmietnuť všetky predložené návrhy.
c)	Vyhlasovateľ si taktiež zároveň vyhradzuje právo jednostranne zrušiť OVS, pokiaľ bude mať vybraný úspešný navrhovateľ OVS nedoplatky voči vyhlasovateľovi, sociálnej poisťovni, zdravotným poisťovniam, daňovému úradu v mieste sídla, resp. mieste podnikania, resp. voči iným tretím osobám, z ktorých je možné vyvodiť záver o finančnej nespoľahlivosti, platobnej neschopnosti, resp. iných závažných skutočnostiach, na základe ktorých možno mať pochybnosti o schopnosti vybraného úspešného navrhovateľa OVS splniť záväzky vyplývajúce z tejto OVS. V takom prípade má vyhlasovateľ právo Nájomnú zmluvu neuzatvoriť, ako aj odstúpiť od už uzavretej Nájomnej zmluvy, pokiaľ sa o týchto skutočnostiach dozvie po vyhlásení výsledkov OVS, prípadne po uzatvorení Nájomnej zmluvy.

V Bratislave, dňa ...................2015
Mgr. Rudolf  K u s ý	             
      								      starosta mestskej časti	
     Bratislava – Nové Mesto